**POZIV ZA**

**Angažman stručnjaka/pravnika za zastupanje žrtava trgovine ljudima u sudskim procesima -provođenje strateških parnica u sklopu projekta:**

**„Pristup prevenciji trgovine ljudima u Bosni i Hercegovini fokusiran na žrtvu: poboljšanje identifikacije, zaštite i pristupa pravdi – VICAPT“**

**Komponenta B, aktivnost B.3.2. – 2 izvršioca**

Poštovani,

pozivamo vas da podnesete ponudu za pružanje usluge stručnjaka/pravnika za zastupanje žrtava trgovine ljudima u sudskim procesima/provođenje strateških parnica u okviru projekta „Pristup prevenciji trgovine ljudima u Bosni i Hercegovini fokusiran na žrtvu: poboljšanje identifikacije, zaštite i pristupa pravdi“.

Opis projekta „Pristup prevenciji trgovine ljudima u Bosni i Hercegovini fokusiran na žrtvu: poboljšanje identifikacije, zaštite i pristupa pravdi“, kao i aktivnosti te obaveze koje treba obavljati u okviru izvršavanja posla konsultanta, predstavljeni su u dokumentu „Opisposla“ koji je priložen kao sastavni dio ovog poziva.

Vaša prijava treba sadržavati CV sa tri relevantne reference, ponudu za pružanje usluge, kao i motivaciono pismo.

Molimo vas da prijavu dostavite na e-mail sarajevo@mfs-emmaus.ba do 01. decembra 2020. godine sa naznakom prijava na javni poziv – komponenta B, aktivnost B.3.2.

Samo najbolje rangirani kandidati biti će obavješteni i/ili pozvani na razgovor po zaključenju poziva.

**OPIS USLUGE**

**Stručnjaka/pravnika za zastupanje žrtava trgovine ljudima u postupcima pred sudom – provođenje aktivnosti strateških parnica u sklopu projekta:**

 **„Pristup prevenciji trgovine ljudima u Bosni i Hercegovini fokusiran na žrtvu: poboljšanje identifikacije, zaštite i pristupa pravdi“ – VICAPT,**

**Komponenta B.3., aktivnost B.3.2**

# OSNOVNE INFORMACIJE

## Projekat

## Projekat „Pristup prevenciji trgovine ljudima u Bosni i Hercegovini fokusiran na žrtvu: poboljšanje identifikacije, zaštite i pristupa pravdi- VICAPT“ podržao je USAID.

## Geografsko područje projekta

Bosna i Hercegovina.

## Naručilac usluga

Međunarodni forum folidarnosti – EMMAUS. (MFS-EMMAUS)

## Općenito o projektu

Cilj projekta je sprječavanje i suzbijanje trgovine ljudima u BiH i širem regionu jačanjem kapaciteta vlade BiH i relevantnih profesionalaca, kao i organizacija civilnog društva, te povećanjem njihove ekspertize o pristupu borbi protiv trgovine ljudima usmjerenoj na žrtve u BiH. Osnovni cilj projekta je osiguranje efikasnije identifikacije, tretmana i pomoći žrtvama trgovine ljudima kroz izradu standarda za kvalitetnu pomoć žrtvama, te povećanje kapaciteta pojedinačnih aktera za identifikaciju i pomoć žrtvama u sklopu državnog mehanizma upućivanja u BiH.

## Ciljne grupe projekta

**Primarne ciljne grupe/korisnici:**

1. potencijalne i identfikovane žrtve trgovine ljudima,
2. djeca i mladi u riziku od trgovine ljudima, uključujući maloljetnike bez pratnje i druge migrante pod rizikom, a koji trenutno borave u BiH,
3. druge ranjive osobe, marginalizirane i ugrožene grupe u BiH,
4. predstavnici organizacija civilnog društva uključeni u aktivnosti sprečavanja trgovine ljudima i pomoći žrtvama, kao i pomoći drugim ranjivim skupinama, posebno djeci u riziku,
5. mladi/studenti univerziteta u BiH - Kriminološki fakultet i Pravni fakultet,
6. socijalni radnici,
7. pravnici i pravni zastupnici iz organizacija civilnog društva, centara za besplatnu pravnu pomoć i nadležnih institucija u BiH odgovornih za akcije protiv trgovine ljudima,
8. sudski psiholozi i forenzički stručnjaci, posebno dječji psiholozi.

**Sekundarne ciljne grupe/korisnici:**

1. relevantne institucije/profesionalci i druge nevladine organizacije uključene u srodne aktivnosti rodno zasnovanog nasilja koji rade s marginaliziranim i ugroženim pojedincima u BiH,
2. opšta populacija u BiH.

## Cilj, svrha i očekivani rezultati projekta

### Opšti cilj projekta

Sprječavanje trgovine ljudima u BiH i širem regionu, te povećanje kapaciteta relevantnih profesionalaca na identifikaciji žrtava trgovine ljudima, kao i pružanja kvalitetne pomoći.

### Svrha projekta

Projekt je usmjeren na:

* povećanje kapaciteta prvih pružalaca pomoći - organizacija civilnog društva, stručnjaka iz oblasti socijalne zaštite koji pružaju pomoć žrtvama trgovine ljudima i drugim ranjivim grupama,
* jačanje položaja žrtava kroz poboljšanje pristupa pravnoj pomoći putem specijaliziranih pravnika/pružatelja pravne pomoći i službi za podršku žrtvama,
* jačanje uloge i kapaciteta relevantnih profesionalaca uključenih u identifikaciju i pomoć žrtvama (uključujući reintegracijsku podršku), sa fokusom na djecu, marginaliziranu romsku populaciju kao i maloljetnike bez pratnje - potencijalne žrtve trgovine ljudima u nastalim migracijskim tokovima.

### Očekivani rezultat projekta

Smanjenje trgovine ljudima u BiH i širem regionu, poboljšanje identifikacije žrtava trgovine ljudima, kao i pružanja kvalitetne pomoći, te jačanje kapaciteta predstavnika institucija BiH i profesionalaca, organizacija civilnog društva te povećanje njihove ekspertize u pristupu borbi protiv trgovine ljudima u BiH.

# DJELOKRUG RADA U SKLOPU UGOVORA

## Opis posla i angažmana

Strateški postupci usmjereni su na pravno zastupanje žrtava u sudskim procesima. Stručnjaci pravne struke pratiti će slučajeve vezane za trgovinu ljudima i identificirati konkretne slučajeve obojene kršenjima ljudskih prava i srodnom problematikom.

Sukladno navedenom, angažovani stručnjak - pravnik će obavljati aktivnosti vezane za pravno zastupanje žrtava trgovine ljudima u postupcima pred sudom koje podrazumijevaju:

* pod rukovodstvom koordinatora identificirati pojedinačne slučajeve vezane za trgovinu ljudima, te učestvuju u organizovanim koordinacijskim sastancima i komunikaciji sa koordinatorom u cilju što bolje pripreme i realizacije strateških sudskih postupaka i zastupanja žrtava trgovine ljudima,
* učešće na redovnim koordinacijskim sastancima sa drugim angažovanim pravnicima i koordinatorom za pravnike angažovane za provođenje strateških parnica u svrhe konsultacija, planiranja i što bolje pripreme i realizacije strateških postupaka pred nadležnim sudom te izrade pojedinačnih izvještaja o slučaju koji pravnik vodi,
* razradu specifičnog plana za provođenje strateškog postupka pred nadležnim sudom i pružanje usluga pravnog savjetovanja i pomoći za žrtvu trgovine ljudima u datom postupku,
* identificirani pojedinačni slučaj/predmet formirati i pokrenuti pred odgovarajućim pravosudnim tijelima,
* pružati usluge pravnog zastupanja žrtvama trgovine ljudima prema slučajevima najbolje prakse iz strateških parnica primijenjenih u prošlosti a koje su imale uspješan ishod, te
* izvršene radnje i postupke detaljno kompilirati u poseban izvještaj o provedenoj strateškoj parnici te istie dostaviti koordinatoru ovih aktivnosti u cilju objedinjavanja i sačinjavanja izvještaja koji će služiti i biti objavljen kao studijski materijal za daljnje radnje i najbolje prakse.

## Svrha ugovora

Svrha ovog ugovora je realizacija angažmana pravnog stručnjaka, a u svrhu realizacije aktivnosti navedenih pod stavkom 2.1.

## Očekivani rezultati

Angažovani pravnik realizovaće pravno zastupanje žrtve trgovine ljudima iz praćenog sudskog postupka (građanski, krivični i po potrebi upravni) u kojem je uviđeno kršenje ljudskih prava, te će razraditi namjenski plan za provođenje strateške parnica i pružanje usluga pravnog savjetovanja i pomoći za žrtvu trgovine ljudima. Slučaj će pokrenuti, te svoje napore usmjeriti na ostvarenje pozitivnog krajnjeg ishoda u najboljem interesu žrtve trgovine ljudima koju zastupa pred upravnim i pravosudnim tijelima. Na osnovu provedenih radnji i postupaka sastaviće izvještaj o provedenoj strateškoj parnici a kompilacija pojedinačnih izvještaja, izvršenih radnji i postupaka će biti objavljena kao studijski materijal podsticanja najbolje prakse, te će se koristiti i kao materijal za implementaciju treninga za pravnike i pravne zastupnike i preporuke za buduće pravne akcije poduzete u cilju zaštite žrtava i poboljšanja njihovog tretiranja, pružanja pravne pomoći i zastupanja u postupcima pred odgovarajućim pravosudnim tijelima.

# LOGISTIKA I ROKOVI ANGAŽMANA

## Odgovorno tijelo i lokacija realizacije aktivnosti i angažmana

Međunarodni forum solidarnosti – EMMAUS (MFS-EMMAUS)

Ured u Sarajevu

Paromlinska 10,

71000 Sarajevo, BiH

## Datum početka i trajanje implementacije projektne aktivnosti

Angažman stručnjaka/pravnika uključuje realizaciju jednog (1) strateškog slučaja sa svim pripremnim i radnjama izvještavanja, tokom perioda od 10.06.2020. do 01.03.2021. godine, osim ukoliko se kandidat ponudom ne izjasni za više.

## Ostali uslovi ugovora

Eventualni troškovi, kao što su npr. troškovi smještaja, komunikacije, dnevnice i sl. su smatrani dijelom ovog ugovora i uključeni u ukupnu naknadu stručnjaka. MFS-EMMAUS neće snositi troškove nabavke opreme potrebne za realizaciju aktivnosti navedene u ugovoru, niti obezbjediti uredski smještaj za ugovorom angažiranu osobu.

# ZAHTJEVI ZA REALIZACIJU USLUGA/POSLOVA DEFINIRANIH OVIM UGOVOROM

## Kvalifikacije i vještine

* univerzitetska diploma iz oblasti prava,
* poznavanje zaštite ljudskih prava u oblasti trgovine ljudima,
* predhodno iskustvo u pružanju pravne pomoći žrtvama trgovine ljudima,
* sposobnosti prikupljanja podataka, analize i dokumentovanja u odgovarajućem pisanom obliku,
* iskustvo rada u organizacijama/institucijama aktivnih u oblasti sprečavanja trgovine ljudima,
* državljanstvo Bosne i Hercegovine.

# Način podnošenja prijave i ponude

Ponuđači su dužni dostaviti sljedeće:

* CV sa navedene tri relevantne reference,
* pismo interesa,
* pregled ranije sprovedenih referentnih aktivnosti,
* finansijsku ponudu za aktivnost zastupanja (po jedinici mjere, te ukupno neto vrijednost),
* na osnovu ranijeg iskustva dati procjenu koliko slučajeva može voditi u datom vremenskom okviru te za koju visinu nadoknade.

# REZULTAT

## Obaveze po rezultatima

Izvršilac se obavezuje da će do 01. marta 2021. godine pružiti pravnu pomoć i zastupanje žrtve trgovine ljudima pred odgovarajućim upravnim i pravosudnim tijelima u BiH – provesti stratešku parnicu, te izraditi i dostaviti izvještaj kompiliran iz svih poduzetih i provedenih radnji, a po slijedećoj dinamici:

* prvu draft verziju izvještaja dostaviti najkasnije do 01. februara 2021. godine ,
* finalnu verziju izvještaja usklađenu sa datim komentarima dostaviti do 15. februara 2021. godine.

# POSEBNI ZAHTJEVI

Rad na projektu „Pristup prevenciji trgovine ljudima u Bosni i Hercegovini fokusiran na žrtvu: poboljšanje identifikacije, zaštite i pristupa pravdi- VICAPT” je specifičan obzirom na povjerljive informacije koje se obrađuju. Prije odobrenja tima za upravljanje projektima, informacije se ne smiju dijeliti s trećim osobama. Uz potpisani Ugovor, izvršilac je obavezan potpisati slijedeće procedure: etički kodeks, politika zaštite djeteta, izjava o povjerljivosti podataka.

 **FORMULAR ZA PRIJAVU**

1. **Opći podaci kandidata**

|  |  |
| --- | --- |
| **Ime i prezime** |  |
| **Organizacija** |  |
| **Adresa** |  |
| **Telefon** |  |
| **Fax** |  |
| **e-mail** |  |

1. **FINANCIJSKA PONUDA**

**Za kandidata:** molimo Vas popunite prateću tabelu

|  |  |
| --- | --- |
| **Broj slučajeva koje konsultant procjenjuje da može voditi u navedenom vremenskom periodu** |  |
| **Neto iznos za vođenje pojedinačnog slučaja, te ukupan neto iznos za procijenjeni broj slučajeva.** |  |

1. **REFERENCE KANDIDATA**

|  |  |  |  |
| --- | --- | --- | --- |
| **Br.** | **Publikacija/provedene edukacije/treninzi** | **Organizacija** | **Kratak opis** |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |

* dodajte kolone ukoliko je potrebno
1. **IZJAVA**

Ja, dolje potpisani kandidat, izjavljujem da sam upoznat/-a sa obavezama kandidata/ponuđača u slučaju dodjele ovog ugovora

|  |  |
| --- | --- |
| **Ime**  |  |
| **Potpis**  |  |
| **Datum** |  |